Þeir sem fylgjast með veðráttunni og sprettu á vorin eru flestir sammála um að vorkoman nú sé með þeim betri í langan tíma . Gróður er víða kominn vel í gang og þannig var t.d. korn sem sáð var fyrr í vor farið að spíra í Melasveitinni þegar blaðamaður var á ferð í fyrradag , eins og lesa má um í Skessuhorni vikunnar . Á meðfylgjandi mynd er Aðalsteinn Árnason starfsmaður hjá Akraneskaupstað að slá grasflötina skammt frá Fjölbrautaskólanum á Akranesi síðastliðinn mánudag . Grasið er eins og sjá má ágætlega sprottið og líklega mánuði á undan sprettunni í fyrravor .